L'any 2001, el Servei Català de Trànsit s'ha fixat com a objectiu prioritari la lluita contra l'alcohol en la conducció, atès que aquest factor és una de les causes principals de la sinistralitat mortal a la xarxa viària catalana.
Per això, enguany, el Servei Català de Trànsit engega una nova campanya publicitària que vol incidir molt especialment en la responsabilitat individual dels conductors respecte al consum d'alcohol.
El missatge de la campanya, lluny de ferir la sensibilitat o fomentar la culpabilitat, pretén conscienciar la població del risc i de les greus conseqüències que suposa conduir sota els efectes de l'alcohol.
Amb aquesta campanya no es pretén crear grans impactes a partir d'imatges agressives, sinó incitar, des d'una òptica subtil i al mateix temps crua, a la reflexió i la interiorització d'una actitud responsable.
Però si condueixes begut, t'acabarà arribant l'hora.
Sensibilitzar els conductors sobre el risc de combinar alcohol i conducció i incitar a la reflexió i la interiorització d'una actitud responsable.
L'elecció del consum d'alcohol com a factor de risc sobre el qual pivota aquesta campanya està plenament justificat si tenim em compte que 2 de cada 5 conductors morts en accident de trànsit circulaven sota els efectes de l'alcohol.
Cal afegir també que més de 200 persones pateixen cada any com a víctimes l'acció irresponsable d'un conductor begut.
La nostra campanya es caracteritza per ser:
Les dades de sinistralitat mortal relacionades amb el consum d'alcohol evidencien que aquest és un factor que no es pot atribuir en exclusiva a un grup d'edat en concret.
Per aquest motiu, conscienciar els conductors sobre el perill que representa conduir sota els efectes de l'alcohol i les seves greus conseqüències no ens delimita un target específic, sinó que ens volem adreçar al conjunt dels conductors i conductores catalans.
El pressupost per a la campanya és de 240 milions de pessetes.
Espot de televisió de 25 minuts.
Producció del material de campanya
La producció del material de la campanya ha anat a càrrec de l'agència de publicitat Bassat, Ogilvy & Mather.
Pla de mitjans i calendari de la campanya
Presentació de la campanya: 14 de juny
Durada de la campanya: del 15 de juny al 26 d'octubre
La campanya es concentrarà de manera intensiva la segona quinzena de juny i durant les operacions de sortida i de retorn de vacances.
Així mateix, es farà coincidir amb dies previs a ponts festius i a operacions conjuntes entre Mossos d'Esquadra i policies locals de controls d'alcoholèmia a tot el territori català.
Televisió de Catalunya (TV3 i Canal 33)
Anàlisi de l'Institut Nacional de Toxicologia dels accidents mortals a Catalunya durant l'any 2000
Recentment, l'Institut Nacional de Toxicologia ha fet públic el seu darrer informe, corresponent a les dades d'accidents de trànsit a Catalunya durant l'any 2000.
D'una mostra de 274 individus morts en accident de circulació, en 112 hi havia presència d'alcohol, xifra que representa el 40,9 %, un 1,8 % més que l'any 1999.
274 conductors morts en accident de trànsit, dels quals 112, un 40,87%, tenien presència d'alcohol a la sang.
Sobre una mostra de 45 vianants atropellats, 16 (el 35,5%) havien consumit begudes alcohòliques.